CELEX: 62016TN0758
Language: mt
Date: 2016-10-31 00:00:00
Title: Kawża T-758/16: Rikors ippreżentat fil-31 ta’ Ottubru 2016 – Crédit Agricole vs BĊE

9.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/45
            
         Rikors ippreżentat fil-31 ta’ Ottubru 2016 – Crédit Agricole vs BĊE
   (Kawża T-758/16)
   (2017/C 006/56)
   Lingwa tal-kawża: il-Franċiż
   
      Partijiet
   
   
      Rikorrenti: Crédit Agricole SA (Montrouge, Franza) (rappreżentanti: A. Champsaur u A. Delors, avukati)
   
      Konvenut: Il-Bank Ċentrali Ewropew
   
      Talbiet
   
   
               —
            
            
               tannulla, fuq il-bażi tal-Artikoli 256 TFUE u 263 TFUE, id-Deċiżjoni ECB/SSM/2016 – 969500TJ5KRTCJQWXH05/165 adotta mill-Bank Ċentrali Ewropew fl-24 ta’ Awwissu 2016;
            
         
               —
            
            
               tikkundanna lill-Bank Ċentrali Ewropew għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv huwa bbażat fuq żball ta’ liġi li l-Bank Ċentrali Ewropew (BĊE) allegatament wettaq fl-interpretazzjoni tad-dispożizzjonijiet tar-Regolament (UE) Nru 575/2013 tal-Parlament Ewropew u tal-Kunsill, tas-26 ta’ Ġunju 2013, dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU 2013, L 176, p. 1; iktar ’il quddiem ir-“Regolament Nru 575/2013”).
               B’hekk, ir-rikorrenti targumenta, b’mod partikolari, li d-deċiżjoni tal-BĊE tal-24 ta’ Awwissu 2016, li tiċħad it-talba tagħha sabiex tikseb awtorizzazzjoni li teskludi l-iskoperturi fis-servizz pubbliku mill-kalkolu tal-proporzjon tal-lieva finanzjarja (iktar ’il quddiem id-“deċiżjoni kkontestata”):
               
                           —
                        
                        
                           tmur kontra l-intenzjoni tal-leġiżlatur Ewropew u kontra l-għanijiet segwiti mir-Regolament Nru 575/2013;
                        
                     
                           —
                        
                        
                           iċċaħħad l-Artikolu 429(14) tal-imsemmi regolament minn kull effett utli;
                        
                     
                           —
                        
                        
                           tikkostitwixxi indħil mill-BĊE fis-setgħat tal-leġiżlatur Ewropew.
                        
                     
         
               2.
            
            
               It-tieni motiv huwa bbażat fuq żball manifest li allegatament hija vvizzjata bih id-deċiżjoni kkontestata fl-evalwazzjoni tar-riskju prudenzjali marbut mat-tfaddil irregolat, sa fejn il-BĊE naqas milli jieħu inkunsiderazzjoni l-kuntest legali u l-informazzjoni empirika marbuta ma’ dan it-tfaddil kif ukoll ir-rapporti rilevanti tal-Awtorità Bankarja Ewropea, u wettaq tali żball ta’ evalwazzjoni kemm fir-rigward tar-riskju tal-lieva finanzjarja kif ukoll fir-rigward tar-riskji prudenzjali l-oħra relatati miegħu.
            
         
               3.
            
            
               It-tielet motiv huwa bbażat fuq ksur tal-prinċipju ta’ proporzjonalità li allegatament hija vvizzjata bih id-deċiżjoni kkontestata, sa fejn, minn naħa, tikser il-prinċipju ġenerali ta’ proporzjonalità stabbilit fl-Artikolu 5 tat-Trattat dwar l-Unjoni Ewropea u, min-naħa l-oħra, ma tosservax ir-rekwiżiti speċifiċi marbuta mal-prinċipju ta’ proporzjonalità fil-qasam ta’ superviżjoni prudenzjali, li jeżiġi li r-rekwiżiti prudenzjali jkunu adattati għall-mudell ta’ intrapriża tal-bank u għar-riskji li jkunu assoċjati miegħu fir-rigward tas-settur finanzjarju u fir-rigward tal-ekonomija.